Diari Oficial de la Generalitat Valenciana


Sumari del DOGV 3106, del 23-10-1997 (1997/11923)

RESOLUCIÓ de 29 de setembre de 1997, de la presidenta de l'Institut Valencià d'Investigacions Agràries per la qual convoca dues beques de doctorat i una de formació de titulats de grau mitjà.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3106

Data del DOGV
:   23-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11328


Data del document
:   29-09-1997

Organisme emissor
:   Institut Valencià d'Investigacions Agraries

Tipus de document
:   Resolució

3565 RESOLUCIÓ de 29 de setembre de 1997, de la presidenta de l'Institut Valencià d'Investigacions Agràries per la qual convoca dues beques de doctorat i una de formació de titulats de grau mitjà. [97/M11015]
  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la Llei 4/1991, del 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els acords del propi Consell Rector de 14 d'abril de 1992 i 4 de novembre de 1994, pels que es regula la estada a l'Institut d'estudiants i becaris, en la reunió de 24 de juliol de 1997, acordà convocar dues beques de doctorat i una d'especialització de titulats de grau mitjà.
  
En base al dit acord, resolc:
  
Primer
  
Convocar dues beques de doctorat amb els següents temes:
  
- Caracterització pomològica i avaluaciò agronòmica de materials autòctons d'olivera a la Comunitat Valenciana.
  
- Estudi de l'eficiència de l'ús de fertilitzants nitrogenats en fertirrigació per a cítrics.
  
Segon
  
Convocar una beca de formació de titulats de grau mitjà per al tema següent:
  
- Sistemes de suport a la decisió en matèria de fertilització i fertirrigació.
  
Tercer
  
Les beques seran finançades a càrrec del capítol IV dels pressupostos de l'IVIA.
  
Quart
  
Les bases de la present convocatòria son les contingudes dins dels annexos de la present resolució.
  
Moncada, 29 de setembre de 1997.- La presidenta de l'Institut Valencià d'Investigacions Agràries: Mª Àngels Ramón-Llin Martínez
  
ANNEX I
  
Normes generals de procediment d'aplicació a tots
  
els annexos de la present resolució
  
1. Finalitat de la convocatòria
  
L'objecte d'aquesta convocatòria és regular el procediment de concessió de les beques que s'especifiquen en els annexos corresponents.
  
2. Sol.licituds i documentació
  
Les sol.licituds adreçades al director de l'IVIA es presentaran en el Registre General de la Conselleria d'Agricultura, Pesca i Alimentació, carrer d'Amadeo de Savoia número 2 (València) o al Registre de l'IVIA a Moncada (València) a la carretera de Montcada a Náquera, Km 4.5, o per qualsevol dels procediments disposats en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En les sol·licituds s'indicará la beca a la qual es concorre i el tema i portaran adjunta la documentació següent:
  
- Certificat acadèmic complet de les matèries cursades on figuraran les qualificacions obtingudes i dates en què es van obtenir.
  
- Currículum on s'acrediten documentalment altres mèrits.
  
3. Termini de presentació de sol·licituds
  
Les sol·licituds caldrà presentar-les en el termini de 15 dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana, abans de les 14.00 hores de l'últim dia. Si és dissabte, es prorrogará fins al primer dia hàbil següent.
  
4. Composició de les comissions avaluadores i sistema de selecció
  
Les comissions que avaluaran els mérits dels aspirants i que elevaran les corresponents propostes a la presidenta de l'Institut estaran formades pels següents membres:
  
- President: el director de lŽIVIA.
  
- Secretari: el secretari de l'IVIA.
  
- Vocals:
  
- L'investigador responsable de la direcció de la beca o de l'estada de formació.
  
- Dos investigadors de la plantilla de personal de l'IVIA.
  
Els dos investigadors de l'IVIA que hauran d'integrar-se dins la comissió com a vocals, així com aquells que hauran de substituir, en cas de necessitat, el president, el secretari o a qualsevol dels vocals, seran nomenats pel vicepresident primer de l'IVIA.
  
La comissió, per a cadascuna de les beques, es reunirá per a la selecció de candidats, alçarà acta de la reunió i farà una proposta raonada a la presidenta de l'Institut, dins dels 15 dies següents a la finalització del termini de presentació de sol·licituds.
  
5. Resolució
  
La concessió de les beques es realitzarà per resolució de la presidenta de l'IVIA. La resolució d'adjudicació es publicará en el Diari Oficial de la Generalitat Valenciana i s'entendran denegades les sol.licituds que no figuren en la relació.
  
6. Obligacions del becari i acceptació de la beca
  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establida pels acords de 14 d'abril de 1992 (DOGV núm. 1.816, de 01.07.92) i 4 de novembre de 1994 (DOGV núm. 2.413, de 23.12.94).
  
En qualsevol cas, l'acceptació de la beca, amb les condicions de la convocatòria implicarà les següents obligacions:
  
a) Incorporar-se a l'Institut i dedicar-se exclusivament i eficaçment a l'objecte de la beca, entenent-se que si no s'incorpora en la data establida en la resolució d'adjudicació de la beca, podrá considerar-se que renuncia a la beca.
  
b) Realitzar les funcions que li assigne l'investigador responsable de la direcció de la beca amb el propòsit d'aconseguir l'objectiu establit. Aquestes funcions haruan de realitzar-se al llarg de l'horari de treball a l'IVIA.
  
c) Subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència dels resultats obtinguts durant el desenvolupament de la beca, resultats que pertanyen per dret a l'IVIA.
  
e) No publicar cap d'article, ni remetre cap comunicació a qualsevol ens o organisme sobre matèries relacionades amb el tema de la beca, sense prèvia autorització de l'investigador responsable de la direcció d'aquesta, o si escau, fent constar formalment el patronat de l'IVIA.
  
7. Caràcter de les beques
  
Aquestes beques no estableixen cap relació laboral entre la persona benficiària i l'IVIA, ni impliquen per part d'aquest Institut cap compromís quant a la posterior incorporació del personal beneficiari a la plantilla pròpia.
  
8. Incompatibilitat de la beca
  
Ja que l'objectiu de les beques és la formació dels beneficiaris, no podran gaudir d'aquestes els que hagen tingut prèviament una beca de característiques anàlogues, a l'IVIA.
  
El benefici d'aquestes beques és incompatible amb qualsevol altra retribució o ajuda.
  
ANNEX II
  
Bases de la convocatòria de beques de doctorat
  
1. Objectius de les beques
  
L'objecte de les beques de doctorat és la formació de titulats universitaris mitjançant la realització de tesis doctorals a l'IVIA.
  
2. Requisits
  
Per a optar a aquestes beques caldrá:
  
- Ser ciutadá de la Unió Europea resident a la Comunitat Valenciana.
  
- Estar en possessió del títol de llicenciat o enginyer superior.
  
3. Criteris d'avaluació
  
Cada comissió avaluará, per a la selecció dels candidats, els següents aspectes:
  
- Expedient acadèmic general, atorgant fins un màxim de 3 punts.
  
- Qualificacions aconseguides en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema, atorgant fins un màxim de 3 punts.
  
- Coneixements d'idiomes relacionats amb la literatura científica relativa al tema de la beca, valorat bé per certificació acadèmica o bé per estada en països on aquella llengua siga oficial, atorgant fins un màxim d'1 punt.
  
- Experiència prèvia i cursos d'especialització relacionats amb el tema de la beca, atorgant fins un màxim de 2 punts.
  
- Altres mèrits acadèmics, científics o d'investigació, atorgant fins un màxim d'1 punt.
  
Per a una millor avaluació d'aquest apartat, així com del de coneixement de llengües, cada comissió podrà convocar aquells candidats que estime oportú per a fer una entrevista personal.
  
4. Dotació de les beques
  
La dotació mensual de les beques de doctorat serà inicialment de 110.000 pessetes; les beques inclouran una assegurança combinada d'accidents individuals, intervenció quirúrgica i hospitalització i el pagament de les taxes acadèmiques de cursos del tercer cicle.
  
5. Durada de les beques
  
La concessió inicial de les beques serà d'un any i podran prorrogar-se per períodes anuals fins un màxim de quatre anys. L'inici de la beca serà en la data que s'indique en la resolució de la concessió.
  
6. Substitucions
  
Les renúncies o les baixes que es produeixen entre els becaris de nova concessió, dins els tres primers mesos de l'any, comptats des de l'inici de la beca, podran ser cobertes amb l'adjudicació de les vacants, als suplents que estaran en la resolució de concessió, per l'ordre establit en aquesta.
  
7. Renovacions
  
Les condicions de les renovacions es regiran per les bases d'aquesta convocatòria.
  
L'interessat haurá de presentar, en la Direcció de l'IVIA, un imprès normalitzat, que inclourà:
  
a) Un informe del becari sobre el treball realitzat i dels resultats obtinguts durant el darrer any de beca.
  
b) El pla de treball de l'any per al qual es demana la renovació, amb el vistiplau de l'investigador responsable de la direcció del treball del becari.
  
c) Un informe de l'investigador responsable de la direcció de la beca i del cap del departament corresponent, en què s'avaluarà el treball realitzat.
  
La presentació d'aquesta documentació haurà de realitzar-se amb 15 dies d'antelació a la finalització de cada període de concessió.
  
Les renovacions es concediran mitjançant resolució de la presidenta de l'Institut Valencià d'Investigacions Agràries.
  
ANNEX III
  
Bases de la convocatòria de beques de formació
  
de titulats de grau mitjà
  
1. Objectiu de les beques
  
L'objectiu de les beques de formació de titulats de grau mitjà és l'especialització en técniques concretes mitjançant llur participació en treballs d'investigació a l'IVIA.
  
2. Requisits
  
Per a optar a aquestes beques caldrá:
  
- Ser ciutadá de la Unió Europea resident a la Comunitat Valenciana.
  
- Estar en possesió del títol d'enginyer tècnic o diplomat.
  
3. Criteris d'avaluació
  
Cada comissió avaluará, per a la selecció dels candidats, els següents aspectes:
  
- Expedient acadèmic general, atorgant fins un màxim de 2 punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema, atorgant fins un màxim de 2 punts.
  
- Coneixements d'idiomes relacionats amb la literatura científica del tema objecte de la beca, valorant bé per certificació acadèmica o bé per estada en països on aquesta llengua siga oficial, atorgant fins un màxim d'1 punt.
  
- Experiència prèvia i cursos d'especialització relacionats amb el tema de la beca, atorgant fins un màxim de 2 punts.
  
- Altres mèrits acadèmics, científics o d'investigació, atorgant fins un màxim de 2 punts.
  
Per a una millor avaluació d'aquest apartat, així com del de coneixement de llengües, la comissió avaluadora podrá convocar aquells candidats que estime oportú per a realitzar una entrevista personal.
  
4. Dotació de les beques
  
La dotació mensual de les beques de formació de titulats de grau mitjà serà inicialment de 100.000 pessetes. Les beques inclouran una assegurança combinada d'accident individual, intervenció quirúrgica i hospitalització.
  
5. Durada de les beques
  
Les beques es concediran per a un any. Aquestes beques no serán prorrogables. L'inici de la beca será en la data que s'indique en la resolució de la concessió.
  
6. Substitucions
  
Les renúncies o les baixes que es produeixen entre els becaris de nova concessió dins els tres primers mesos de l'any podran ser cobertes amb l'adjudicació de les vacants, al suplent que figurará en la resolució de la concessió.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
 Urbanisme i Transports